b)

Súčasti s mikrovlnami alebo milimetrovými vlnami: 1. elektrónky a katódy: Poznámka 1: Podľa bodu 3A001.b.1 sa neriadia elektrónky konštruované alebo dimenzované na prevádzku vo všetkých frekvenčných pásmach, ktoré majú všetky tieto vlastnosti: a) nepresahujú 31,8 GHz a b) sú „pridelené od ITU“ pre rádiokomunikačné služby, ale nie pre rádiové určovanie. Poznámka 2: Podľa bodu 3A001.b.1 sa neriadia elektrónky neurčené „na vesmírne použitie“, ktoré majú všetky tieto vlastnosti: a) priemerný výkon najviac 50 W a b) konštruované alebo dimenzované na prevádzku vo všetkých frekvenčných pásmach, ktoré majú všetky tieto vlastnosti: 1. presahujú 31,8 GHz, ale nepresahujú 43,5 GZz, a 2. sú „pridelené od ITU“ pre rádiokomunikačné služby, ale nie pre rádiové určovanie. a) elektrónky s postupnou vlnou, s impulzovou alebo stálou vlnou: 1. elektrónky pracujúce pri frekvenciách nad 31,8 GHz; 2. elektrónky, ktoré majú prvok so žeravenou katódou s časom zotavenia v priepustnom smere na menovitý RF výkon menej ako 3 sekundy; 3. elektrónky so spojenou dutinou alebo ich deriváty s „relatívnou šírkou pásma“ viac ako 7 % alebo so špičkovým výkonom nad 2,5 kW; 4. skrutkovnicové elektrónky alebo ich deriváty, ktoré majú niektorú z týchto vlastností: a) „okamžitá šírka pásma“ viac ako jedna oktáva a priemerný výkon (vyjadrený v kW) vynásobený frekvenciou (vyjadrenou v GHz) viac ako 0,5; b) „okamžitá šírka pásma“ najviac jedna oktáva a priemerný výkon (vyjadrený v kW) vynásobený frekvenciou (vyjadrenou v GHz) viac ako 1 alebo c) sú „určené na vesmírne použitie“; b) zosilňovacie elektrónky s priečnym poľom so zosilnením viac ako 17 dB; c) impregnované katódy navrhnuté pre elektrónky, ktoré pri menovitých prevádzkových podmienkach vytvárajú prúd s trvalou emisiou hustoty viac ako 5 A/cm2; 2. mikrovlnové „monolitické integrované obvody“ (MMIC), výkonové zosilňovače vyznačujúce sa akoukoľvek z týchto charakteristík: a) dimenzované pre prácu pri frekvenciách nad 3,2 GHz do 6 GHz vrátane a s priemerným výstupným výkonom nad 4 W (36 dBm) s „relatívnou šírkou pásma“ nad 15 %; b) dimenzované pre prácu pri frekvenciách nad 6 GHz do 43,5 GHz vrátane a s priemerným výstupným výkonom nad 1 W (30 dBm) s „relatívnou šírkou pásma“ nad 10 %; c) dimenzované pre prácu pri frekvenciách nad 16 GHz do 31,8 Ghz vrátane a s priemerným výstupným výkonom nad 0,8 W (29 dBm) s „relatívnou šírkou pásma“ nad 10 %; d) dimenzované pre prácu pri frekvenciách nad 31,8 GHz do 37,5 GHz vrátane; e) dimenzované pre prácu pri frekvenciách nad 37,5 GHz do 43,5 Ghz vrátane a s priemerným výstupným výkonom nad 0,25 W (24 dBm) s „relatívnou šírkou pásma“ nad 10 %, alebo f) dimenzované pre prácu pri frekvenciách nad 43,5 GHz; Poznámka 1: Podľa bodu 3A001.b.2 sa neriadia vysielacie zariadenia družíc konštruované alebo dimenzované na prevádzku vo frekvenčnom rozsahu 40,5 GHZ až 42,5 GHz. Poznámka 2: Stav kontroly MMIC, ktorého dimenzovaná prevádzková frekvencia zahŕňa frekvencie uvedené v rozsahu viac ako jednej frekvencie, ako je uvedené v 3A001.b.2.a až 3A001.b.2.f, sa určuje na základe prahu s najnižším priemerným výstupným výkonom. Poznámka 3: Poznámky 1 a 2 k úvodnej časti kategórie 3 znamenajú, že podľa 3A001.b.2 sa neriadia MMIC, ak sú osobitne projektované pre iné aplikácie, napr. telekomunikácie, radar, automobily. 3. diskrétne mikrovlnové tranzistory vyznačujúce sa akoukoľvek z týchto vlastností: a) dimenzované na prevádzku pri frekvenciách nad 3,2 GHz do 6 GHz vrátane a s priemerným výstupným výkonom nad 60 W (47,8 dBm); b) dimenzované pre prácu pri frekvenciách nad 6 GHz do 31,8 GHz vrátane a s priemerným výstupným výkonom nad 20 W (43 dBm); c) dimenzované pre prácu pri frekvenciách nad 31,8 GHz do 37,5 GHz vrátane a s priemerným výstupným výkonom nad 0,5 W (27 dBm); d) dimenzované pre prácu pri frekvenciách nad 37,5 GHz do 43,5 GHz vrátane a s priemerným výstupným výkonom nad 1 W (30 dBm) alebo e) dimenzované pre prácu pri frekvenciách nad 43,5 GHz; Poznámka: Stav kontroly tranzistora, ktorého dimenzovaná prevádzková frekvencia zahŕňa frekvencie uvedené v rozsahu viac ako jednej frekvencie, ako je uvedené v 3A001.b.3.a až 3A001.b.3.e, sa určuje na základe prahu s najnižším priemerným výstupným výkonom. 4. mikrovlnové polovodičové zosilňovače a mikrovlnové súpravy/moduly obsahujúce mikrovlnové polovodičové zosilňovače vyznačujúce sa akoukoľvek z týchto charakteristík: a) dimenzované pre prácu pri frekvenciách nad 3,2 GHz do 6 GHz vrátane a s priemerným výstupným výkonom nad 60 W (47,8 dBm) s „relatívnou šírkou pásma“ nad 15 %; b) dimenzované pre výrobu pri frekvencii nad 6 GHz do 31,8 GHz vrátane a s priemerným výstupným výkonom nad 15 W (42 dBm) s „relatívnou šírkou pásma“ nad 10 %; c) dimenzované pre prácu pri frekvenciách nad 31,8 GHz do 37,5 GHz vrátane; d) dimenzované pre prácu pri frekvenciách nad 37,5 GHz do 43,5 GHz vrátane a s priemerným výstupným výkonom nad 1 W (30 dBm) s „relatívnou šírkou pásma“ nad 10 %; e) dimenzované pre prácu pri frekvenciách nad 43,5 GHz alebo f) dimenzované pre prácu pri frekvenciách nad 3,2 GHz a vyznačujúce sa všetkými týmito vlastnosťami: 1. priemerný výstupný výkon (vo watoch), P, viac ako 150, delený druhou mocninou maximálnej výrobnej frekvencie (v GHz) [P > 150 W*GHz2/fGHz 2]; 2. „relatívna šírka pásma“ 5 % alebo viac a 3. akékoľvek dve strany kolmé jedna na druhú s dĺžkou d (v cm) rovnajúcou sa alebo menšou ako 15, delenou najnižšou výrobnou frekvenciou v GHz [d = 15 cm*GHz/fGHz]; Technická poznámka: Frekvencia 3,2 GHz by sa mala používať ako najnižšie prevádzková frekvencia (fGHz) vo vzorci uvedenom v 3A001.b.4.f.3 pre zosilňovače s dimenzovaným prevádzkovým rozsahom klesajúcim na 3,2 GHz a pod [d ≤ 15 cm*GHz/3,2 GHz]. Dôležité upozornenie: MMIC výkonové zosilňovače sa posudzujú podľa kritérií v 3A001.b.2. Poznámka 1: Podľa bodu 3A001.b.2 sa neriada vysielacie zariadenia družíc konštruované alebo dimenzované na prevádzku vo frekvenčnom rozsahu frekvencie od 40,5 GHz až 42,5 GHz. Poznámka 2: Riadiaca funkcia položky, ktorej dimenzovaná prevádzková frekvencia zahŕňa frekvencie uvedené v rozsahu viac ako jednej frekvencie, ako je uvedené v 3A001.b.4.a až 3A001.b.4.e, je určená prahom s najnižším priemerným výstupným výkonom. 5. elektronicky alebo magneticky laditeľné pásmové priepusty alebo pásmové zádrže s viac ako 5 laditeľnými rezonátormi naladiteľnými vo frekvenčnom pásme 1,5 : 1 (fmax/fmin) za menej ako 10 μs, ktoré majú niektorú z týchto vlastností: a) šírka pásmového priepustu viac ako 0,5 % strednej frekvencie alebo b) šírka pásmovej zádrže menej ako 0,5 % strednej frekvencie; 6. nepoužíva sa; 7. prevodníky a harmonické zmiešavače navrhnuté tak, aby rozšírili frekvenčný rozsah zariadení opísaných v bodoch 3A002.c, 3A002.d, 3A002.e alebo 3A002.f nad limitné hodnoty uvedené v týchto bodoch; 8. mikrovlnové výkonové zosilňovače obsahujúce elektrónky uvedené v 3A001.b.1 a vyznačujúce sa všetkými týmito vlastnosťami: a) prevádzkové frekvencie nad 3 GHz; b) priemerná hustota výkonu nad 80 W/kg a c) objem menej ako 400 cm3; Poznámka: Podľa bodu 3A001.b.8 sa neriadia zariadenia navrhnuté alebo dimenzované na prevádzku v pásme „pridelenom od ITU“ pre rádiokomunikačné služby, ale nie pre rádiové určovanie. 9. mikrovlnné výkonové moduly (MPM), ktoré obsahujú aspoň elektrónku s postupnou vlnou, mikrovlnný „monolitický integrovaný obvod“ a integrovaný elektronický upravovač výkonu a ktoré sa vyznačujú všetkými týmito vlastnosťami: a) ‚spínacia doba‘ na prechod z vypnutého do plne funkčného stavu kratšia ako 10 sekúnd; b) objem menší ako maximálny nominálny výkon vo watoch vynásobený 10cm3/W a c) „okamžitá šírka pásma“ viac ako jedna oktáva (fmax > 2fmin.) a má ktorúkoľvek z týchto vlastností: 1. pre frekvencie 18 Ghz alebo menej výstupný F výkon väčší ako 100 W alebo 2. frekvencia vyššia ako 18 GHz. Technické poznámky: 1. Na výpočet objemu v 3A001.b.9.b slúži tento príklad: pri maximálnom nominálnom výkone 20 W by bol objem: 20 W × 10 cm3/W = 200 cm3. 2. ‚Spínacia doba‘ v 3A001.b.9.a označuje čas, ktorý uplynie od vypnutého po úplne funkčný stav, t. j. zahrievanie MPM.